জাতীয় পার্টি  জাতীয় পার্টির রাজনীতি ছোট আকারে হলেও গ্রপিং বিশাল আকার ধারণ করেছে। সদর আসনে জাতীয় পার্টির এমপি বিমান ও পর্যটনমন্ত্রী হলেও তিনি মেটাতে পারছেন না দলের ভেতরের গ্রুপিং। জেলা জাপার সভাপতি বিনিয়োগ বোর্ডের সাবেক চেয়ারম্যান এনডিসি নজরুল ইসলাম হলেও তিনি দলের কোন খোঁজ রাখেন না। থাকেন ঢাকায়। সাধারণ সম্পাদক এড. মাহবুবার রহমানের সঙ্গে গ্রুপিং চলছে সহ-সভাপতি এসকে খাজা মইনুদ্দিনের। এসকে খাজা মইনুদ্দিনের সঙ্গে সাধারণ  সম্পাদক মাহবুবার রহমান গ্রুপের পার্টি অফিসে হাতাহাতি পর্যন্ত হয়েছে। অনেক উপজেলায় জাতীয় পার্টির কোন অফিস নেই। মন্ত্রীর বরাদ্দে জাপার অংশের টিআর কাবিখা, চাকরি সব নিয়ন্ত্রণ করছেন মন্ত্রীর একান্ত সচিব তৈয়বুর রহমান। জেলা জাতীয় পার্টির সহ-সভাপতি ও ভারপ্রাপ্ত সভাপতি এসকে খাজা মইনুদ্দিন জানান, আওয়ামী লীগ তাদের মূল্যায়ন করছে না। তিনি বলেন, জাতীয় পার্টিকে ভাল অবস্থানে দেখতে চায় না আওয়ামী লীগ। তাই তারা বিরোধিতা করছে। জেলা জাপার সাধারণ সম্পাদক মাহবুবার রহমান বলেন, জাতীয় পার্টি ক্ষমতায় থাকলেও আমাদের নেতাকর্মীদের কোন পাওয়ার  নেই।